Diari Oficial de la Generalitat Valenciana


Sumari del DOGV 4908, del 22-12-2004 (2004/13207)

DECRET 278/2004, de 17 de desembre, del Consell de la Generalitat, pel qual es modifica el Decret 112/2003, d'11 de juliol, del Consell de la Generalitat, pel qual es va aprovar el Reglament Orgànic i Funcional de la Conselleria d'Economia, Hisenda i Ocupació.
--------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2004/12/17/278/dof/vci/html**

### Dades del document

Número de DOGV
:   4908

Data del DOGV
:   22-12-2004

Secció del DOGV
:   I. DISPOSICIONS GENERALS

Número del document
:   2004/13379


Data del document
:   17-12-2004

Organisme emissor
:   Conselleria d'Economia, Hisenda i Ocupació

Tipus de document
:   Decret

Anàlisi jurídica

 Descriptors 

:   * Conselleria Economia, Hisenda i Ocupació
    * reglament intern
    * administració regional
    * legislació

DECRET 278/2004, de 17 de desembre, del Consell de la Generalitat, pel qual es modifica el Decret 112/2003, d'11 de juliol, del Consell de la Generalitat, pel qual es va aprovar el Reglament Orgànic i Funcional de la Conselleria d'Economia, Hisenda i Ocupació. [2004/13106]
  
La recent modificació del Consell de la Generalitat ha determinat la necessitat de plasmar la nova estructura organitzativa bàsica de la nostra administració autonòmica per mitjà del Decret 133/2004, de 3 de setembre, del Consell de la Generalitat, que atribuïx la competència en matèria de planificació de l'activitat econòmica de la Comunitat Valenciana ?igual que abans de la remodelació del Consell de la Generalitat- a la Conselleria d'Economia, Hisenda i Ocupació i, concretament, a la Secretaria Autonòmica d'Economia i Pressupostos.
  
En este marc, el Consell de la Generalitat ha optat per establir les bases perquè es faça efectiu l'exercici de la capacitat d'autogovern en la resolució dels casos de vulneració de la lliure competència que es realitzen en el territori de la Comunitat Valenciana i es limiten a l'àmbit intracomunitari, a l'empara de l'article 34 de l'Estatut d'Autonomia de la Comunitat Valenciana, que determina les competències de la Generalitat en matèria econòmica, sense perjudici de la legislació sobre defensa de la competència.
  
L'Estat va aprovar la Llei 16/1989, de 17 de juliol, de Defensa de la Competència, que establix un conjunt de conductes prohibides, sancions, etc., així com els òrgans encarregats de la defensa de la lliure competència, adscrits al Ministeri d'Economia, l'àmbit territorial del qual s'estenia a tot el territori espanyol.
  
La sentència del Tribunal Constitucional 208/1999, d'11 de novembre, ha determinat la competència legislativa de l'Estat en la matèria, així com la seua competència executiva en pràctiques que puguen alterar la lliure competència en un àmbit supracomunitari o en el conjunt del mercat nacional. Així mateix, ha reconegut la competència de les comunitats autònomes, que tenen títol estatutari, per a dur a terme actuacions executives de defensa de la competència que no afecten un àmbit superior al del seu territori.
  
La Llei 1/2002, de 21 de febrer, de Coordinació de la Competències de l'Estat i les Comunitats Autònomes en Matèria de Defensa de la Competència, reconeix la necessitat òrgans autonòmics amb competències en la matèria. La Generalitat té, doncs, competències executives per a dur a terme actuacions previstes en la Llei de Defensa de la Competència que es realitzen en el seu mercat interior. Esta competència executiva comprén la potestat de tramitar i instruir procediments i de dictar actes administratius, així com reglaments interns d'organització dels seus corresponents servicis.
  
Sobre això, el Consell de la Generalitat ha decidit dictar la base normativa que possibilite la futura i pròxima creació del Servici Valencià de Defensa de la Competència, com una unitat administrativa integrada en l'estructura departamental de la Generalitat, concretament en la Direcció General d'Economia, dependent de la Secretaria Autonòmica d'Economia i Pressupostos, dins de la Conselleria d'Economia, Hisenda i Ocupació, amb vista a la seua independència i imparcialitat, per ser este el departament responsable del Consell de la Generalitat en matèria d'economia i pel seu caràcter horitzontal respecte de les restants conselleries, seguint els mateixos principis organitzatius que en l'administració general de l'Estat, on la defensa de la competència s'integra en el Ministeri d'Economia. I això també basant-se en la raó conceptual que els conflictes que puguen plantejar-se davant de, l'encara hui pendent de creació, Servici Valencià de Defensa de la Competència excedixen de l'àmbit d'altres departaments, ja que poden afectar qualssevol dels sectors econòmics valencians: turisme, agroalimentari, sector industrial, sanitari, comerç, servicis de transport, sector financer i un llarg etcètera.
  
No obstant este carácter transversal de la matèria de defensa de la competència, es considera convenient, en virtud del principi de coordinació, que una vegada creat el Servici Valencià de Competència, la conselleria competent en matèria d'economia, abans de dictar la resolució que en cada cas pertoque, sol·licite, si és el cas, informe de la conselleria o conselleries que exercisquen les competències en la matèria o matèries objecte del procediment.
  
En virtut d'això, a proposta del conseller d'Economia, Hisenda i Ocupació i amb la deliberació prèvia del Consell de la Generalitat, en la reunió del dia 17 de desembre de 2004,
  
DECRETE
  
Article únic. Modificació del Decret 112/2003, d'11 de juliol, del Consell de la Generalitat, pel qual es va aprovar el Reglament Orgànic i Funcional de la Conselleria d'Economia, Hisenda i Ocupació
  
S'afig una nova lletra a l'article 18 del Decret 112/2003, d'11 de juliol, del Consell de la Generalitat, article este que recull la Direcció General d'Economia- sota la direcció i coordinació del titular de la Secretaria Autonòmica d'Economia i Pressupostos, competent en matèria de planificació de l'activitat econòmica- com a centre directiu que exercix les funcions enumerades en les lletres a) a la l) de l'esmentat article 18, a les quals s'incorpora la de la lletra m) amb la redacció següent:
  
?Article 18
  
m) L'execució de les funcions que en matèria de defensa de la lliure competència en l'àmbit intracomunitari i dins del territori de la Comunitat Autònoma Valenciana corresponguen a la Generalitat. Quan l'exercici d'estes funcions faça referència a matèries competència d'un altre departament del Consell de la Generalitat, s'haurà de sol·licitar informe de la conselleria o conselleries afectades?.
  
DISPOSICIÓ FINAL
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
València, 17 de desembre de 2004
  
El president de la Generalitat,
  
FRANCISCO CAMPS ORTIZ
  
El conseller d'Economia, Hisenda i Ocupació,


Còpia Permalink ELI